ΓΡΑΠΤΗ ΕΡΩΤΗΣΗ E-3245/00

υποβολή: Neil MacCormick (Verts/ALE) προς την Επιτροπή

(20 Οκτωβρίου 2000)

Θέμα: Ορφανά κεφάλαια που κρατούνται από ασφαλιστικές εταιρίες ζωής

Έχει μελετήσει η Επιτροπή το πρόβλημα των ορφανών κεφαλαίων που κρατούνται από ασφαλιστικές εταιρίες ζωής; Θεωρεί η Επιτροπή ότι η ενδεχόμενη κατάχρηση τέτοιων κεφαλαίων θα παραβίαζε τα δικαιώματα των καταναλωτών χρηματοοικονομικών προϊόντων σε ολόκληρη την Ένωση;

Εάν ναι, τι σχέδια έχει η Επιτροπή για να διασφαλίσει την αποφυγή κατάχρησης ορφανών κεφαλαίων προς όφελος των μετόχων της εταιρίας και εις βάρος των κατόχων ασφαλιστηρίων;

Απάντηση του κ. Bolkestein εξ ονόματος της Επιτροπής

(4 Δεκεμβρίου 2000)

Τα αποκαλούμενα ορφανά κεφάλαια αναφέρονται στο ποσό των περιουσιακών στοιχείων μιας ασφάλειας ζωής πουπερβαίνει τα αποθεματικά που πρέπει να διαθέτει μια ασφαλιστική επιχείρηση προκειμένου να εξασφαλισθεί ότι είναι σε θέση να ανταποκριθεί στις συμβατικές τηςποχρεώσεις. Το ποσό αυτόπολογίζεται βάσει συνετών προβλέψεων προκειμένου να καλυφθούν οι λογικές προσδοκίες των ασφαλισμένων. Οι εθνικές αρχές εποπτείας του ασφαλιστικού τομέα επιτηρούν την οικονομική ευρωστία των ασφαλιστικών επιχειρήσεων και ιδίως αν οι συμβατικέςποχρεώσεις των ασφαλιστικών επιχειρήσεων καλύπτονται από επαρκή τεχνικά αποθεματικά. Τα τεχνικά αυτά αποθεματικά απαρτίζονται από επενδύσεις της ασφαλιστικής επιχείρησης σε συγκεκριμένες κατηγορίες περιουσιακών στοιχείων.

Η οδηγία 92/96/ΕΟΚ του Συμβουλίου της 10ης Νοεμβρίου 1992 για τον συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση ζωής, και για την τροποποίηση των οδηγιών 79/267/ΕΟΚ και 90/619/ΕΟΚ (τρίτη οδηγία σχετικά με την ασφάλεια ζωής)(1) θεσπίζει κοινούς

κανόνες για τονπολογισμό των ελάχιστων τεχνικών αποθεματικών συμπεριλαμβανομένων των μαθηματικών αποθεματικών που πρέπει να διαθέτει μια ασφαλιστική επιχείρηση προκειμένου να καλύπτει τις συμβατικές τηςποχρεώσεις. Η οδηγία 92/96/ΕΟΚ περιλαμβάνει και έναν κατάλογο επιλέξιμων στοιχείων ενεργητικού από τον οποίο τα κράτη μέλη επιλέγουν τα στοιχεία εκείνα στα οποία οι ασφαλιστικές επιχειρήσεις δύνανται να επενδύσουν προκειμένου να καλύψουν τα τεχνικά τους αποθεματικά. Από νομική άποψη, τα στοιχεία που αντιπροσωπεύουν τα τεχνικά αποθεματικά ανήκουν στην ασφαλιστική επιχείρηση.

Το αξιότιμο μέλος αναφέρεται στη διανομή από μέρους μιας επιχείρησης ασφάλειας ζωής των στοιχείων που καλύπτουν τα τεχνικά αποθεματικά πέραν του ποσού που οφείλει ναπάρχει βάσει των κανόνωνπολογισμού των εν λόγω αποθεματικών. Ο καθορισμός του πλεονασματικού ποσού καθώς και των κριτηρίων διανομής γίνεται από την ασφαλιστική επιχείρηση,πό την εποπτεία της αρμόδιας εθνικής εποπτικής αρχής.

Σύμφωνα με τις πληροφορίες της Επιτροπής, η βρετανική εποπτική αρχή(Financial Services Authority) θεωρούσε πάντοτε ότι η διανομή τέτοιων στοιχείων πρέπει να γίνεται ούτως ώστε το 90 % να περιέρχεται στους ασφαλισμένους και τοπόλοιπο 10 % στους μετόχους. Πρόσφατα, ορισμένες ασφαλιστικές επιχειρήσεις έκαναν ειδικές προσφορές στους ασφαλισμένους τους όσον αφορά τη διανομή ενός μέρους των ορφανών κεφαλαίων τους. Τα εθνικά δικαστήρια έχουν κληθεί να αναλύσουν τις προσφορές αυτές και μια σημαντικήπόθεση πρόκειται να εκδικασθεί στο High Court (Ανώτατο Δικαστήριο) τον Δεκέμβριο του 2000 πράγμα που θα αποσαφηνίσει την κατάσταση.

Η Επιτροπή δεν έχει στοιχεία για περιπτώσεις κατάχρησης ορφανών κεφαλαίων ασφαλιστικών επιχειρήσεων. Θεωρεί, επίσης, ότι εναπόκειται στις εθνικές αρχές να εξακριβώσουν αν η διανομή περιουσιακών στοιχείων που διατηρούν ασφαλιστικές επιχειρήσεις πέραν των επενδύσεων που απαιτούνται για την κάλυψη των ελάχιστων απαιτούμενων τεχνικών αποθεματικών γίνεται βάσει των όρων των ασφαλιστικών συμβάσεων που συνάπτουν οι ασφαλιστικές επιχειρήσεις και των άλλων νομοθετικών μέτρων ή κανόνων προληπτικής εποπτείας που έχουν θεσπίσει τα κράτη μέλη. Όταν διαπιστώνονται στοιχεία για συγκεκριμένες εμπορικές πρακτικές που συγκρούονται με τιςποχρεώσεις που ισχύουν σε εθνικό επίπεδο, οι εθνικές αρχές οφείλουν να λάβουν τα κατάλληλα μέτρα.

(1) ΕΕ L 360 της 9.12.1992.